אימרה בירו

אימרה בירו (במקור: בראון, בהונגרית: Bíró Imre; נאג'ווארד, 9 באוקטובר 1905 – בודפשט, 19 באוקטובר 2000)<ref name=":0"></ref> היה דוקטור לרפואה (MD), רופא עיניים יהודי-הונגרי, היסטוריון של הרפואה, קנדידט למדעי הרפואה, דוקטורט מלא גם במדעי הרפואה ופרופסור חיצוני באוניברסיטה. מחקריו פורסמו בארבע שפות והוא זכה במספר רב של עיטורים ואותות הוקרה.

== קורות חייו ==
אימרה בירו נולד במשפחה יהודית כבנם של מארק בירו (בראון) (1879–1945)<ref></ref> מנהל בית ספר תיכון ושל מריה הירשל (1882–1969). הוא השלים את לימודיו התיכוניים בעיר הולדתו, ולאחר מכן הפך לסטודנט בפקולטה לרפואה של אוניברסיטת פאזמאן פטר (שהיא כיום אוניברסיטת אטווש לוראנד) וקיבל תואר ב-1931. הוא הושפע מאוד מרופא העיניים הפרופסור היהודי אמיל גרוס, שהזמין אותו למרפאתו ברחוב מריה, שם מ-1 בספטמבר 1931 עבדו ביחד במשך חמש שנים. תקופה זו קבעה את הקריירה המאוחרת של בירו כרופא עיניים. בירו נשאר אמנם במרפאה עד 1939, שלוש שנים נוספות לאחר פרישת גרוס לגמלאות, אבל אז פוטר (בשל חקיקת החוקים היהודיים). מנהל המרפאה ביקש ממנו לעזוב.

בירו עבר למרפאת העיניים של בית החולים היהודי (כיום שמו המרכז הרפואי הלאומי) של הקהילה היהודית של פשט. בין השנים 1941–1944 הוצב כעובד כפייה במחלקת הרנטגן של בית החולים מגדולנה בדרך פיומה, משם נלקח מספר פעמים למחנות שירות העבודה (עבודות כפייה לגברים יהודים עבור הצבא ההונגרי), אך למרבה המזל הוחזר תמיד לבית החולים מגדולנה. שם הצליח לשרוד עד סוף מלחמת העולם השנייה ואז לחזור למרפאה ברחוב מריה. אביו ואחיו נספו בשואה.

== קריירה ==
* ב-1946 קיבל את התואר פרופסור (חיצוני, לא חלק מסגל האוניברסיטה).
* ב-1949 היה מעורב בהקמתו המחודשת של כתב העת Ophthalmology ("רפואת עיניים"), שהוא היה העורך שלו עד 1952.
* בשנת 1951 מונה לארגן את הבדיקות הנדרשות מטייסים ברפואת עיניים ב"מכון הלאומי לבריאות הספורט" (המכון לרפואת ספורט הוא בית חולים גדול לספורט ולספורטאים. הוא גוף מתוקצב ממשלתי הפועל ומנוהל באופן עצמאי בהונגריה תחת המשרד למשאבי אנוש. בית החולים מתמחה בטיפול ברפואת ספורט ובעיקר של ספורטאים מקצועיים).
* בין השנים 1951–1975 עבד כרופא הראשי של בית החולים, ובתקופות מסוימות אף שימש כמנהל בית החולים.
* הוא היה העורך של הירחון Sportkórházi Figyelő ומרכז הפגישות המדעיות הקבועות של בית החולים ברפואת ספורט.
* עבד כרופא עיניים במכון לאונקולוגיה ברציפות משנת 1952.
* בשנת 1978 קיבל תואר דוקטורט מלא גם במדעי הרפואה.
* היה מומחה בעל שם והכרה בינלאומית למחלות עיניים תורשתיות, והשיג תוצאות משמעותיות בתחום ניוון הרשתית והגלאוקומה. תוצאות מחקריו על גנטיקה אופתלמית ותופעות כלי דם של קרקעית העין נחשבות כחשובות. עסק רבות גם בשינויים בכלי הדם בקרקעית העין ובהערכתם האבחנתית.
* פרסם את מחקריו גם בכתבי עת זרים בגרמנית, באנגלית ובצרפתית.
אימרה בירו הובא למנוחות בבית הקברות היהודי ברחוב קוזמה בבודפשט. (4-45-5).

== חברויות ==
בירו היה חבר בגופים הבאים:
* האגודה ההונגרית לרפואת עיניים (גם חבר כבוד) (Societas Ophthalmologica Hungarica)
* האגודה ההונגרית להיסטוריה רפואית 
* מדור הנוירולוגיה של World Federation of Neurology 

== חייו הפרטיים ==
אשתו הייתה ג'ורג'ינה ז'וז'אנה לוי (1914–1997), רופאה. בתם של עורך הדין ד"ר ג'רג' לוי ושל בלנקה פרלמוטר, אותה נשא לאישה ב-1937 בבודפשט.<ref></ref> בנו אדם בירו.
אחיו, יוז'ף בירו (1907–1945), היה היסטוריון אמנות שנספה בשואה.

== מחקריו ופרסומיו העיקריים ==
בשפת המקור (ראו תרגום לעברית, להלן):

<div class="mw-content-ltr">
* Az adaptatioról (Budapest, 1945)
* Adatok az astigmia öröklődéséhez (Budapest, 1947)
* Grósz Emil és orvostudományunk nemzetközi kapcsolatai (Budapest, 1947)
* Szemészeti tanulmányok (társszerzőkkel., Budapest, 1948)
* A degeneratio pigmentosa retinae kérdésének mai állása (Budapest, 1948)
* Adatok az ideghártya központi elfajulásának klinikumához (Budapest, 1964)
* Egy klinika nem halhat meg. Grósz Emil arcképéhez (Budapest, 1964)
* Az öregedő szem problémái (Budapest, 1970)
* Szemészet (Budapest, 1973)
* Adatok a magyar kultúra zsidó mártírjainak történetéhez. Scheiber Sándor (szerk.): Évkönyv (Budapest, 1974)
* Öröklődő szembetegségek (Budapest, 1977)
</div>

תרגום שמות המאמרים מהונגרית לעברית:

* על ההסתגלות (בודפשט, 1945)
* נתונים על תורשה של אסטיגמיה (בודפשט, 1947)
* אמיל גרוס והיחסים הבינלאומיים של הרפואה שלנו (בודפשט, 1947)
* מחקרי עיניים (עם מחברים שותפים, בודפשט, 1948)
* המצב הנוכחי של ניוון הרשתית (בודפשט, 1948)
* נתונים עבור המרפאה לניוון מרכזי של קרום העצב, מחלה קרובה, אך שונה מהיפרדות רשתית (בודפשט, 1964)
* מרפאה לא יכולה למות. לדיוקנו של אמיל גרוס (בודפשט, 1964)
* בעיות של העין המזדקנת (בודפשט, 1970)
* רפואת עיניים (בודפשט, 1973)
* נתונים לתולדות הקדושים היהודים של התרבות ההונגרית. הרב אלכסנדר שייבר (עורך): שנתון (בודפשט, 1974)
* מחלות עיניים תורשתיות (בודפשט, 1977)

== פרסים והוקרה ==
* רופא מצטיין (1963)<ref>[https://signum-laudis.hu/keptar/kepek/1758-erdemes-orvos עיטור ומדליה של רופא מצטיין, פרס משרד הבריאות ההונגרי]</ref><ref></ref>
* מדליית הזיכרון של זולטאן דלמאדי (1970)
* מדליית זיכרון איגנץ הירשלר (1974)<ref>[https://szemorvostarsasag.hu/dijak?fbclid=IwAR074LTIZ2Y43b4DBBpvZat9bMBhBfIV5SnwZaJnwRF1t1pVecPQ49bBhy0 זוכי פרס איגנץ הירשלר שמחולק לרופא עיניים אחד בלבד כל שנה]</ref><ref></ref>
* עיטור מסדר הכשרון של העמל דרג זהב<ref>[https://net.jogtar.hu/getpdf?docid=94800015.TV&targetdate=&printTitle=1948.%20évi%20XV.%20törvénycikk&dbnum=77&referer=1000ev החלטת ממשלת הונגריה משנת 1948 על הקמת העיטור הממשלתי]</ref> (1975)
* מדליית הצטיינות ספורט של הרפובליקה העממית ההונגרית<ref>[https://jogkodex.hu/jsz/1968_33_korm_rendelet_9115332 החלטת ממשלת הונגריה על הענקת מדליית הצטיינות הספורט]</ref> (1977)
* פרס מרקושובסקי (1981)

== לקריאה נוספת ==
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי ע"ש פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* Salacz György: [https://adtplus.arcanum.hu/hu/view/OrvosiHetilap_2003_04/?query=%22Bíró%20imre%22&pg=196&layout=s Bíró Imre (1905-2000)] (2003. április 27.) Orvosi Hetilap, 144. évfolyam, 17. szám, 821–822. o. (לזכרו של אימרה בירו-דרוש מינוי)
* Új magyar életrajzi lexikon I. (A–Cs). Főszerk. Markó László. Budapest: Magyar Könyvklub. 2001. ISBN 963-547-414-8 (לקסיקון ביוגרפי הונגרי חדש)

== קישורים חיצוניים ==
* [https://dbs.anumuseum.org.il/skn/he/c6/e188865/אישיויות/איגנץ_הירשלר# איגנץ הוירשלר- רופא עיניים באתר מוזיאון "אנו"]
* [https://signum-laudis.hu/keptar/kepek/1758-erdemes-orvos רופא מצטיין, עיטור ומדליה] - פרס משרד הבריאות ההונגרי
* [http://archive.monetarium.hu/sporterdemerem-arany-1 מדליית הצטיינות ספורט של הונגריה, דרג זהב]
* [https://kituntetesek.hu/munkaerdemrend/ עיטור מסדר הכישרון של העמל - עיטור ופרס ממשלתי]

== הערות שוליים ==

קטגוריה:רופאים יהודים הונגרים
קטגוריה:רופאי עיניים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:היסטוריוני רפואה יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1905
קטגוריה:הונגרים שנפטרו ב-2000